text: हमले के पीछे के मकसद का अभी पता नहीं चला है हालांकि सोशल मीडिया पर कुछ रिपोर्टों में कहा गया है कि महिला की सरकार के प्रति नाराजगी थी। प्रसारणकर्ता द्वारा साझा की गई मोबाइल रिकॉर्डिंग में दिखाई दे रहा है कि पुलिस संदिग्ध महिला को खींचकर ले जा रही है। साथ ही एक घायल बच्चा अस्पताल के स्ट्रेचर पर लेटा हुआ है। रिपोर्ट के अनुसार, वीचैट ग्रुप पर एक स्क्रीनशॉट में कहा गया है कि किंडरगार्टन में बच्चों पर चाकू से हमला करने वाली महिला और उसका पति बहस कर रहे हैं और समाज से बदला लेने की बात कर रहे हैं।